Teannas polaitiúil agus sóisialta in áit bheag tuaithe príomhthéamaí an scannáin scéinséara seo atá lonnaithe sa Spáinn sa bhliain 1980 mar atá an tír ag aistriú ón gcóras deachtóireachta chuig an daonlathas. Tá beirt chailíní óga ar iarraidh thíos faoin tír san Andalúis agus seoltar beirt oifigeach anuas ó Mhaidrid chun an scéal a fhiosrú. Ach cuireann daoine áirithe ina gcoinne, agus an chosúlacht ar an scéal go bhfuil an-mheas fós san áit ar Hitler agus ar Franco.